CELEX: 32020R1434
Language: hr
Date: 2020-10-09 00:00:00
Title: Uredba Komisije (EU) 2020/1434 оd 9. listopada 2020. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja 16 (Tekst značajan za EGP)

12.10.2020   
               
               
                  HR
               
               
                  Službeni list Europske unije
               
               
                  L 331/20
               
            
         UREDBA KOMISIJE (EU) 2020/1434
         оd 9. listopada 2020.
         o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja 16
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
         budući da:
         
                     (1)
                  
                  
                     Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali na dan 15. listopada 2008.
                  
               
                     (2)
                  
                  
                     Pandemija bolesti COVID-19 uzrokovala je vanjski šok bez presedana za Uniju i njezino gospodarstvo zbog čega su, gdje god je to bilo moguće, bile potrebne mjere za ublažavanje negativnih posljedica na građane i poduzeća.
                  
               
                     (3)
                  
                  
                     Države članice i Unija donijele su mjere financijske pomoći poduzećima, uključujući oslobođenje od obveza plaćanja na temelju nezakonodavnih i zakonodavnih prijedloga za odgodu plaćanja, kako bi se izbjegli nepotrebni stečajevi i gubitak radnih mjesta te omogućio brzi oporavak.
                  
               
                     (4)
                  
                  
                     Odbor za međunarodne računovodstvene standarde (IASB) objavio je 28. svibnja 2020. Olakšice za najmove u kontekstu pandemije bolesti COVID-19 (izmjena Međunarodnog standarda financijskog izvještavanja (MSFI) 16 Najmovi).
                  
               
                     (5)
                  
                  
                     Izmjenom MSFI-ja 16 najmoprimcima koji koriste mjeru oslobođenja od obveze plaćanja najma odobrena je neobvezna, privremena operativna olakšica u kontekstu bolesti COVID-19 koja ne narušava relevantnost i korisnost financijskih informacija koje poduzeća objavljuju. Nakon savjetovanja s Europskom savjetodavnom skupinom za financijsko izvještavanje Komisija je zaključila da izmjena MSFI-ja 16 ispunjava kriterije za donošenje iz članka 3. stavka 2. Uredbe (EZ) br. 1606/2002.
                  
               
                     (6)
                  
                  
                     IASB je utvrdio da izmjene MSFI-ja 16 stupaju na snagu 1. lipnja 2020. Stoga bi se radi pravne sigurnosti za dotične izdavatelje i dosljednosti s drugim računovodstvenim standardima iz Uredbe (EZ) br. 1126/2008 odredbe ove Uredbe trebale primjenjivati retroaktivno.
                  
               
                     (7)
                  
                  
                     Uzimajući u obzir hitnost te operativne olakšice u kontekstu bolesti COVID-19, ova bi Uredba trebala stupiti na snagu sljedećeg dana od dana objave u Službenom listu Europske unije.
                  
               
                     (8)
                  
                  
                     Uredbu (EZ) br. 1126/2008 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Regulatornog računovodstvenog odbora,
                  
               DONIJELA JE OVU UREDBU:
         
            Članak 1.
            U Prilogu Uredbi (EZ) br. 1126/2008 Međunarodni standard financijskog izvještavanja (MSFI) 16 Najmovi mijenja se u skladu s Prilogom ovoj Uredbi.
         
         
            Članak 2.
            Trgovačka društva primjenjuju izmjene iz članka 1. najkasnije od 1. lipnja 2020. za financijske godine koje počinju 1. siječnja 2020. ili nakon tog datuma.
         
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. listopada 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 243, 11.9.2002., str. 1.
         
         
            (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
      
      
         
            PRILOG
            Olakšice za najmove u kontekstu pandemije bolesti COVID-19
            Izmjena MSFI-ja 16
            Izmjena MSFI-ja 16 Najmovi
            
            Dodaju se točke 46.A, 46.B, 60.A, C.1.A, C.20.A i C.20.B. Ispred točke C.20.A dodaje se novi naslov. Radi lakšeg čitanja te točke nisu podcrtane.
            NAJMOPRIMAC
            
               Mjerenje
            
            
               
                  Naknadno mjerenje
               
            
            
               Izmjene najma
            
            
                     
                        46.A
                     
                     
                        Kao praktično rješenje, najmoprimac može odlučiti da neće ocjenjivati je li olakšica za najam koja ispunjava uvjete iz točke 46.B izmjena najma. Najmoprimac koji donese tu odluku dužan je sve promjene u plaćanjima najma koje proizlaze iz olakšice za najam obračunati na isti način na koji bi primjenom ovog Standarda obračunao određenu promjenu koja nije izmjena najma.
                     
                  
                     
                        46.B
                     
                     
                        Praktično rješenje iz točke 46.A primjenjuje se samo na olakšice za najmove koje su izravna posljedica pandemije bolesti COVID-19 i samo ako su ispunjeni svi sljedeći uvjeti:
                        
                                    (a)
                                 
                                 
                                    promjena u plaćanjima najma rezultira revidiranom naknadom za najam koja je gotovo jednaka ili manja od naknade za najam neposredno prije promjene;
                                 
                              
                                    (b)
                                 
                                 
                                    svako smanjenje plaćanja najma utječe samo na plaćanja čije je dospijeće prvotno bilo 30. lipnja 2021. ili prije tog datuma (na primjer, olakšica za najam ispunjava taj uvjet ako rezultira smanjenjem plaćanja najma na dan 30. lipnja 2021. ili prije tog datuma i povećanjem plaćanja najma i nakon 30. lipnja 2021.); te
                                 
                              
                                    (c)
                                 
                                 
                                    nema bitne promjene ostalih uvjeta najma.
                                 
                              
                  
               Objavljivanje
            
            
                     
                        60.A
                     
                     
                        Ako najmoprimac primijeni praktično rješenje iz točke 46.A, dužan je objaviti:
                        
                                    (a)
                                 
                                 
                                    da je praktično rješenje primijenio na sve olakšice za najmove koje ispunjavaju uvjete iz točke 46.B ili, ako ga nije primijenio na sve takve olakšice za najmove, podatke o prirodi ugovorâ na koje je primijenio praktično rješenje (vidjeti točku 2.); te
                                 
                              
                                    (b)
                                 
                                 
                                    iznos priznat u računu dobiti i gubitka za izvještajno razdoblje koji odražava promjene u plaćanjima najma koje proizlaze iz olakšica za najmove na koje je najmoprimac primijenio praktično rješenje iz točke 46.A.
                                 
                              
                  
               
                  
                     Dodatak C
                  
                  
                     Datum stupanja na snagu i prijelazne odredbe
                  
                  DATUM STUPANJA NA SNAGU
                  
                           
                              C.1.A
                           
                           
                              
                                 Olakšice za najmove u kontekstu pandemije bolesti COVID-19, objavljeno u svibnju 2020., dodane su točke 46.A, 46.B, 60.A, C.20.A i C.20.B. Najmoprimac tu izmjenu primjenjuje na godišnja izvještajna razdoblja koja započinju na dan 1. lipnja 2020. ili nakon tog datuma. Dopuštena je ranija primjena, uključujući u financijskim izvještajima čija objava nije bila odobrena na dan 28. svibnja 2020.
                           
                        PRIJELAZNE ODREDBE
                  
                     Olakšice za najmoprimce za najmove u kontekstu pandemije bolesti COVID-19
                  
                  
                           
                              C.20.A
                           
                           
                              Najmoprimac je dužan retroaktivno primijeniti Olakšice za najmove u kontekstu pandemije bolesti COVID-19 (vidjeti točku C.1.A), priznavanjem kumulativnog učinka početne primjene te izmjene kao usklađenja početnog stanja zadržane dobiti (ili, prema potrebi, druge komponente kapitala) na početku godišnjeg izvještajnog razdoblja u kojem najmoprimac prvi put primijeni izmjenu.
                           
                        
                           
                              C.20.B
                           
                           
                              U izvještajnom razdoblju u kojem prvi put primijeni Olakšice za najmove u kontekstu pandemije bolesti COVID-19 najmoprimac nije dužan objaviti podatke u skladu s točkom 28. podtočkom (f) MRS-a 8.